په سني آنلاینءِ حالکاريءَ نقل چه سنت آنلاينءَ، واجه مولانا دوست محمد نعمانی، دارالعلوم حقانیهءِ ایرانشهرءِ حدیثءِ استاد که په سکته مغزی خاطرءَ ماں ايرانشهرءِ خاتمءِ نادره جاهءَ، خاصین مراقبتءُ بمپانیانی چیرا أت، شنبهءِ بيگاه، 28 دی1392ءَ دنیائی یله دات.
مولانا دوست محمد نعمانی-رحمه الله- 25 سالءَ ماں إے دینی وانگجاهءَ په تدریسءَ گلائیش أت و طالبانی سر وسوج کت أنت.إے واجه بندرءَ  چه “لاشار”ءِ دمگا أت رندا په دین خدمتءِ خاطرءَ، په ایرانشهر آتک.  واجهءِ نماز جنازه يكشنبه، 29 دی 1392ءَ ماں “هریدک ” يكے چه “لاشار” ءِ روستاياں وانگ بوتءُ دفن کنگ بوت.سنی آنلاین، ایرانءِ اهلسنتءِ حال رسانی سایت إے عالمءِ  رخصت بوگءَ په واجهءِ لوگ مردم وسیاد و وارث، طالب وعالماںءُ سجئیں اهلسنتءِ مردماں تسلیت گوشیت و چه الله تعالی په خدامُرزیءَ بخشش و درجاتءِ برز بیگءِ لوٹوک إنت.